Max Friediger

Max Moses FriedigerWeinholt, Karin: «Max Moses Friediger» i Lex på lex.dk. Hentet 20. november 2025 fra  (født 9. april 1884 i Budapest, død 9. april 1947 i København) var en dansk rabbiner og overlevende etter holocaust.

 Liv og virke 
 Bakgrunn 
Max Friediger var sønn av handelsmannen Leopold Friediger. Han gikk på gymnas i Budapest og studerte etter Abitur (artium) ved Kaiser-Wilhelm-Universität i Berlin, der han ble dr.phil. i 1908 og deretter utnevnt til rabbiner.«Max Friediger», gravsted.dk]</ref> Han fikk teologisk utdannelse på Hildesheimer-seminariet i Berlin. Deretter ledet han fra 1909 til 1911 Talmud-Thora-Schule i Praha og var dosent ved lærerseminaret der.

 Rabbiner 
Han hadde så embeder som rabbiner i Pohrlitz i Mähren og i Oderberg i Schlesien før han i 1920 ble valgt til overrabbiner ved Det mosaiske Troessamfund i København etter rabbi Mordecai Schornstein (1869-1949), som bosatte seg i Tel Aviv og åpnet byens første butikk for kjæledyr.<ref>[https://blogs.timesofisrael.com/there-are-no-lions-in-tel-aviv/ Sheldon Kirshner: There are no lions in Tel Aviv, 9. august 2022, timesofisrael.com Da Friediger tok over, var det oppstått en indre motsetning i Københavns jødiske samfunn, mellom «vikingene» (assimilerte, dansktalende og konservative) og «russerne» (fattige østjøder, svake i dansk, og ofte «bundister» (tilhengere av den sekulære jødiske sosialistiske organisasjonen Bund) eller sionister.)

Friediger kjente seg snart hjemme i Danmark, men hadde vansker med å snakke dansk. Som rabbiner klarte han å samle de jødiske fraksjonene, helt fra de velutdannede, assimilerte danske jødene til de ultraortodokse østjødene som snakket jiddisch og levde i en helt annen kultur. Friediger var opptatt av Grundtvigs tanker om frihet, opplysning og toleranse, og slik lyktes han i å bygge bro til den danske folkekirkens prester og biskoper. Dette bidro til befolkningens hjelpsomhet i oktober 1943.Anmeldelse av Overrabbineren, biografi av Martin Schwarz Lausten

I 1933 var han vert da kong Christian X som første danske monark besøkte synagogen i anledning av hundreårsjubileet.«Max Friediger», gravsted.dk]</ref> I 1935 besøkte han Palestina, og publiserte året etter en entusiastisk skildring av besøket: Landet, der genopbygges.

Friedinger hadde et forsonlig forhold til kristendommen, og brukte sitt internasjonale nettverk når han inviterte Martin Buber og Albert Einstein til å forelese i Danmark. Som rabbiner hadde han sterke meninger om blandede ekteskap, regler for sabbaten, og hebraisk som gudstjenestens språk; han var sionist, men tok avstand fra aggressiv sionisme.<Ref>[https://www.historie-online.dk/boger/anmeldelser-5-5/biografier-erindringer-60-60/overrabbineren Anmeldelse av biografien Overrabbineren

Under den tyske okkupasjonen av Danmark ble Friediger og andre danske jøder tatt som gissel av den tyske okkupasjonsmakten i 1943, internert i Horserød fengselPedersen, Thomas Tram; Adriansen, Inge: «Horserød Fængsel» i Trap Danmark på lex.dk. Hentet 20. november 2025 fra  ved Helsingør. Han satt dermed allerede internert da mange dansker klarte å hjelpe sine jødiske medborgere i sikkerhet til Sverige. Senere ble Friediger og sønnen hans, Arthur, sammen med flere jøder deportert med skip og krøttervogn til Theresienstadt konsentrasjonsleir, dit de ankom 6. oktober 1943. 

Også her var de danske jødene lagdelt: Øverst de gamle dansk-jødiske familiene, i midten østjødene, og nederst i hierarkiet de statsløse flyktningene. 419 danske jøder (89 %) overlevde oppholdet i Theresienstadt; men Max Friediger beskyldes av flere kilder for å ha forfordelt østjøder og de statsløse når ekstra pakker med mat var til utdeling, slik at disse gruppene fikk mindre - eller ingenting.Kenneth Francis Warschafsky Borgenholt: «Hvordan var det egentlig i Theresienstadt», mosaiske.dk]</ref>

Friediger førte ministerialbok over de ca. 480 danske jøder i leiren og utga en beretning om livet i Theresienstadt. I april 1945 ble han sammen med mange andre reddet av de svenske Røde Kors-transporter med De hvite bussene,<Ref>[https://gravsted.dk/person.php?navn=maxfriediger «Max Friediger», gravsted.dk ledet av Folke Bernadotte.

Etter andre verdenskrig publiserte han en beretning om livet i konsentrasjonsleiren.

 Bibliografi 
Friedigers forfatterskab omfatter blant annet:
 Jødernes Historie (1934/1938) 
 Landet, der genopbygges (1936) 
 Grundtræk af Jødedommens Etik (1938).
 Theresienstadt (1946)

 Referanser 

 Litteratur 
 Hans Günther Adler: Theresienstadt. Das Antlitz einer Zwangsgemeinschaft 1941-1945 Nachwort Jeremy Adler. Wallstein, Göttingen 2005 ISBN 3-89244-694-6 (Reprint der 2. verb. Auflage Mohr-Siebeck, Tübingen 1960. 1. Aufl. ebd. 1955)
 Axel Feuß: Das Theresienstadt-Konvolut, Altonaer Museum in Hamburg, Dölling und Galitz Verlag, Hamburg/München 2002, ISBN 3-935549-22-9.

Kategori:Personer fra Budapest
Kategori:Dansker fra andre verdenskrig
Kategori:Rabbinere
Kategori:Jøder
Kategori:Fanger i tyske konsentrasjonsleirer
Kategori:Holocaust-overlevende